《洮州健儿行》
明代·阮大铖

洮州健儿骑大马，道逢高轩不肯下。击鲜赌酒刲牛羊，刍粟肯肯掠原野。

头白老翁驱负薪，小姑小妇令抱衾。酣歌大嚼意不足，抽刀横索床头金。

吁嗟乎此曹虓豁悿于虏，芥虿尸僵目还弩。毡裘未扫板屋空，万户千村泪如雨。

丑奴螳臂逆颜行，海西烽火明辽阳。若斩楼兰报天子，士女何惜倾壶浆。

所嗟此曹朝气索，鞲鹰一饱不复搏。可能鸣剑驰伊吾，未必据鞍誇矍铄。

摐金伐鼓闻雷坪，高牙大纛呼将军。坐看部曲择人肉，充耳衔枚如不闻。

作者简介：阮大铖（1587～1646）字集之，号圆海、石巢、百子山樵。南直隶安庆府桐城县（今安徽省枞阳县）人。明末大臣、戏曲名作家。阮大铖以进士居官后，先依东林党，后依魏忠贤，崇祯朝以附逆罪去职。明亡后在福王朱由崧的南明朝廷中官至兵部尚书、右副都御史、东阁大学士，对东林、复社人员大加报复，南京城陷后降于清，后病死于随清军攻打仙霞关的石道上。所作传奇今存《春灯谜》、《燕子笺》、《双金榜》和《牟尼合》，合称“石巢四种”。